ઘાટકોપર (ઈસ્ટ)ની રાજાવાડીના ડૉ. આંબેડકરનગરની સ્લમના ચારસો પરિવારોને મહારાષ્ટ્રના ચીફ મિનિસ્ટર દેવેન્દ્ર ફડણવીસે બુધવારે રાતના સાડાઆઠ વાગ્યે પુનવર્સન માટે તેમની નવી રૂમોની ચાવી અર્પણ કરી હતી. આ પરિવારો ગઈ કાલે સ્થળાંતર કરીને નવી રૂમોમાં જાય એ પહેલાં જ BMCએ તેમનાં જૂનાં ઘરો પર બુલડોઝર ફેરવીને આ પરિવારોને બેઘર કરી દીધા હતા. આ સાથે જેમનાં ઘરો અપાત્ર ઠેરવવામાં આવ્યાં છે તેમનાં ઘરોને પણ ગઈ કાલે BMCએ તોડી પાડ્યાં હતાં. આ ઘટનાથી આ વિસ્તારનું વાતાવરણ ગરમાયું છે અને પરિવારોમાં આક્રોશ ફેલાયો છે.